تاکدیم 54
مروچی 2020 ءِ دومی روچ انت۔
کراچی ءِ موسم سارت انت ءُ کم کم ءَ گوریچ ہم کشئگ ءَ انت۔ زمستانی شپاں وانگ وش انت۔ دوشی من مولانا وحید الدین خاں ءِ کتابے ءِ لہتیں تاکدیم ونتگ ات۔ بلے گمان بوہگ ءَ ات کہ اے کتاب من ءَ ہما وہد ءَ وانگی بوتگ آ وہد نوں گوستگ۔ چونا ءَ اے گپ وَ راستے کہ شریں کتابانی وانگ ءَ عمر نیست۔ ایشاں ہر عمر ءَ وان ئِے بہ وان۔۔۔۔ بلے افسوز اے گپ ئیگ انت کہ پیسر ءَ من اے کتابانی بابت ءَ سرپد نہ بوتگاں۔
یکرندے من مزنیں پروفیسرے دیست کہ گونڈوانی چیزاں وانگ ءَ انت۔ من جست کت کہ تو ایشاں پرچا وانگ ءَ ئے؟
گشت ئِے کہ کسانی ءَ مدام منی دل ءَ لوٹ اتگ کہ ہمے کتاباں بہ واناں۔ بلے آ وہد ءَ منی کِرّا زر نہ بوتگ کہ اے کتاباں بہا بگراں۔ مروچی من اے کتاباں پمیشکا وانگ ءَ یاں کہ من اے کتابان ءَ وتی کسانی ءِ بیراں گرگ لوٹاں